આજના પાવન અવસરે મંદિરોમાં હનુમાન યાગ, યજ્ઞ સહિ‌તના ધાર્મિ‌ક કાર્યક્રમો યોજવામાં આવ્યાં હતાં. અંકલેશ્વરના પુનગામે આવેલાં પૌરાણિક લાખા હનુમાનજી મંદિર, રામકુંડ સ્થિત કષ્ટભંજન, નૌગામાના રોકડિયા હનુમાન, ચૌટાબજાર હનુમાન ડેરી, હનુમાન વાડી, ભીડભંજન હનુમાન સહિ‌તના મંદિરોમાં હનુમાન જયંતિની ઉજવણી કરાઇ હતી. ભકતોએ દર્શન સાથે મહાપ્રસાદીનો લહાવો લીધો હતો. ઝઘડીયાના સુપ્રસિધ્ધ ગુમાનદેવ મંદિર ખાતે પણ રાજયભરમાંથી ભકતો ઉમટી પડયાં હતાં. કુકરવાડાના પંચમુખી હનુમાનના દર્શનનો લ્હાવો પણ ભાવિક ભકતોએ લીધો હતો.